Diari Oficial de la Generalitat Valenciana


Sumari del DOGV 9430, del 19-09-2022 (2022/8189)

RESOLUCIÓ de 12 de setembre de 2022, de la Conselleria d'Hisenda i Model Econòmic, per la qual s'autoritza una modificació en les dades descriptives de la línia S1533, «Ajudes per a facilitar solucions habitacionals a persones en situacions d'especial vulnerabilitat. Pla estatal d'accés a l'habitatge 2022-2025», de l'annex de transferències i subvencions corrents del programa 431.40, Emergència habitacional i funció social, de la Vicepresidència Segona i Conselleria d'Habitatge i Arquitectura Bioclimàtica (expedient 14.009/22-113).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9430

Data del DOGV
:   19-09-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8189


Data del document
:   12-09-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 12 de setembre de 2022, de la Conselleria d'Hisenda i Model Econòmic, per la qual s'autoritza una modificació en les dades descriptives de la línia S1533, «Ajudes per a facilitar solucions habitacionals a persones en situacions d'especial vulnerabilitat. Pla estatal d'accés a l'habitatge 2022-2025», de l'annex de transferències i subvencions corrents del programa 431.40, Emergència habitacional i funció social, de la Vicepresidència Segona i Conselleria d'Habitatge i Arquitectura Bioclimàtica (expedient 14.009/22-113). [2022/8189]  
L'annex de transferències i subvencions corrents del programa 431.40, Emergència habitacional i funció social, inclou la línia de subvenció S1533, destinada a concedir ajudes per a facilitar solucions residencials a persones en situació d'especial vulnerabilitat, dotada amb 8.000.000 d'euros i cofinançada pel Pla estatal d'accés a l'habitatge 2022-2027, en la qual consta com a forma de concessió la concurrència competitiva.  
La Vicepresidència Segona i Conselleria d'Habitatge i Arquitectura Bioclimàtica, atenent tant el caràcter singular d'aquestes ajudes i els seus potencials destinataris, com el que es disposa, d'una banda en la Llei 2/2017 per la funció social de l'habitatge de la Comunitat Valenciana, que imposa al Consell, a les entitats locals i altres institucions públiques garantir el dret a gaudir d'un habitatge assequible, digne i adequat, i d'una altra, en el Reial decret 42/2022, pel qual es va aprovar el Pla estatal d'accés a l'habitatge, que en l'article 42 i en relació amb el Programa d'ajuda a les víctimes de violència de gènere, persones objecte de desnonament del seu habitatge habitual, persones sense llar i d'altres especialment vulnerables, preveu que aquestes ajudes puguen concedir-se de manera directa, de conformitat amb el que es disposa en l'article 22.2.c de la Llei 38/2003, general de subvencions, per raons socials i humanitàries, planteja la necessitat de modificar la forma de concessió de les ajudes per a fer-lo de manera directa en aplicació de l'esmentat article 22.2.c, així com en l'article 168.1.C) de la Llei 1/2015, d'hisenda pública, sector públic instrumental i subvencions, en la qual es justifica per raons d'interés públic i social, atesa l'evident i urgent necessitat de possibilitar una solució residencial en aquests casos.  
  
La Generalitat ha aprovat el Decret 104/2022, de 5 d'agost, del Consell, d'aprovació de les bases reguladores per a la concessió directa d'ajudes per a facilitar solucions residencials a persones en situació d'especial vulnerabilitat a través de les entitats locals corresponent al Pla estatal d'accés a l'habitatge 2022-2025.  
  
A aquest efecte i en virtut del que es disposa en els articles 21 i 24 de la Llei 8/2021, de pressupostos de la Generalitat per a l'exercici 2022, la Conselleria d'Hisenda i Model Econòmic adopta la següent resolució:  
  
Primer i únic  
Modificar, en l'annex de transferències i subvencions corrents del programa 431.40, Emergència habitacional i funció social, les dades relatives a la forma de concessió de les ajudes recollides en la línia S1533, «Ajudes per a facilitar solucions habitacionals a persones en situació d'especial vulnerabilitat. Pla estatal d'accés a l'habitatge 2022-2025», en els termes següents:  
  
Redacció actual: Redacció modificada:  
Forma de concessió: concurrència competitiva Forma de concessió: concessió directa, art. 168.1 C)  
  
  
València, 12 de setembre de 2022.- El sotssecretari de la Conselleria d'Hisenda i Model Econòmic (p. d. Resolució de 8.06.22; DOGV 9360): Daniel González Serisola.